Wonder Woman (2017)

Wonder Woman (Mirinda Virino) estas ĉin-usona agadfilmo pri superherooj de 2017 bazita sur la samnoma rolulo de DC Comics, produktorita de DC Films asocie kun RatPac Entertainment kaj la ĉina kompanio Tencent Pictures, kaj distribuita de Warner Bros. Pictures. Ĝi estas la kvara ero de la Etendita Universo de DC (DCEU). Wade, Jessie (21a de julio 2018). «DC Finally Names Its Movie Brand - Comic-Con 2018». IGN (en angla). Konsultita la 22an de julio 2018. ​ Ĝi estis reĝisorita de Patty Jenkins laŭ scenaro de Allan Heinberg kaj historio de Heinberg, Zack Snyder kaj Jason Fuchs, kaj protagonistigita de Gal Gadot, kun Chris Pine, Robin Wright, Danny Huston, David Thewlis, Connie Nielsen kaj Elena Anaya. Ĝi estas la dua agadfilmo kun tiu rolulo post ĝia debuto en 2016 en Batman v Superman: Dawn of Justice. Sperling, Nicole (15a de julio 2016). «Wonder Woman: Gal Gadot interview». Entertainment Weekly (en angla). Arkivita el originalo la 22an de junio 2017. Konsultita la 22an de junio 2017. ​ En tiu ĉi filmo, la amazona princino Diana celas haltigi la disvolvigon de la Unua Mondmilito, en la ideo ke la konflikto estis iniciatita de la malamiko de la amazonoj, Areso, ekde la usona piloto kaj spiono Steve Trevor surterigas sur ŝia insulo Temiscira kaj informas prie.

Wonder Woman iĝis furora biletvenda sukceso, ricevis laŭdajn kritikojn kaj plurajn premiojn, inter kiuj Golden Trailer kaj Teen Choice. En kelkaj arabaj landoj la filmo estis malpermesita aŭ malhelpita pro la israela ŝtataneco de la protagonistino kaj ŝiaj deklaroj favoraj al la militemo de la israela ŝtato. Sekvaĵo, Wonder Woman 1984, premieris en decembro 2020, kun Jenkins denove kiel reĝisorino kaj Gadot, Pine, Wright kaj Nielsen en iliaj roloj.

 Intrigo 

Gal Gadot ludas la rolon de Diana Princino, konata kiel Wonder Woman (WW), amazona militistino edukita sur insulo izolita for de la homa civilizacio kaj kiu posedas superpovojn; ŝi renkontas hazarde usonan oficiron nome Steve Trevor, ludita de Chris Pine, al kiu ŝi tute enamiĝas kaj kiu portas ŝin al la Okcidenta Fronto de la Unua Mondmilito por fronti la dion Areso (germana generalo Erich Ludendorff) kaj tiel fini la konflikton. La celo de la usona spiono estas haltigi la kreadon de pli mortiga versio de Iperito, pri kiu laboras la kemiistino doktorino Veneno (Elena Anaya), dum la estro de Steve Trevor supozeble negocas batalhalton kun la germana stabanaro. La duopo Trevor-WW ricevas la helpon de maroka spiono Sameer, skota snajpero Charlie kaj indiana kontrabandisto Ĉefo Napi. La teamo sekvas WW en batalo inter tranĉeoj kaj sekve por enfiltrado en festo de la germanaj militestroj.

 Geaktoraro kaj roluloj 
 Gal Gadot: Diana Princino / Wonder Woman
 Chris Pine: Steve Trevor
 Connie Nielsen: Reĝino Hipolito
 Robin Wright: Generalino Antiope
 David Thewlis: Areso / Sir Patrick Morgan
 Danny Huston: Generalo Erich Ludendorff
 Elena Anaya: Drino. Isabel Maru, alinome «Docteur Poison»
 Ewen Bremner: Charlie
 Lucy Davis: Etta Candy
 Lisa Loven Kongsli: Menalipo
 Saïd Taghmaoui: Sameer
 Eugene Brave Rock: Indiana ĉefo
 Doutzen Kroes: Venelia

 Referencoj 



Kategorio:Anglalingvaj filmoj
Kategorio:Usonaj filmoj
Kategorio:Filmoj aperintaj en 2017
Kategorio:Agfilmoj
Kategorio:Fantastaj filmoj
Kategorio:Aventuraj filmoj
Kategorio:Filmoj pri la Unua Mondmilito